CELEX: 32000D0708
Language: el
Date: 2000-11-06 00:00:00
Title: 2000/708/ΕΚ: Απόφαση της Επιτροπής, της 6ης Νοεμβρίου 2000, για την τροποποίηση, για τρίτη φορά, της απόφασης 1999/507/ΕΚ για ορισμένα μέτρα προστασίας όσον αφορά ορισμένα φρουτοφάγα χειρόπτερα, σκύλους και γάτες που προέρχονται από τη Μαλαισία (χερσόνησο) και την Αυστραλία [κοινοποιηθείσα υπό τον αριθμό Ε(2000) 3178] (Κείμενο που παρουσιάζει ενδιαφέρον για τον ΕΟΧ)

Avis juridique important

|

32000D0708

2000/708/ΕΚ: Απόφαση της Επιτροπής, της 6ης Νοεμβρίου 2000, για την τροποποίηση, για τρίτη φορά, της απόφασης 1999/507/ΕΚ για ορισμένα μέτρα προστασίας όσον αφορά ορισμένα φρουτοφάγα χειρόπτερα, σκύλους και γάτες που προέρχονται από τη Μαλαισία (χερσόνησο) και την Αυστραλία [κοινοποιηθείσα υπό τον αριθμό Ε(2000) 3178] (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 289 της 16/11/2000 σ. 0041 - 0041

Απόφαση της Επιτροπήςτης 6ης Νοεμβρίου 2000για την τροποποίηση, για τρίτη φορά, της απόφασης 1999/507/ΕΚ για ορισμένα μέτρα προστασίας όσον αφορά ορισμένα φρουτοφάγα χειρόπτερα, σκύλους και γάτες που προέρχονται από τη Μαλαισία (χερσόνησο) και την Αυστραλία[κοινοποιηθείσα υπό τον αριθμό Ε(2000) 3178](Κείμενο που παρουσιάζει ενδιαφέρον για τον ΕΟΧ)(2000/708/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 91/496/ΕΟΚ του Συμβουλίου, της 15ης Ιουλίου 1991, για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προέλευσης τρίτων χωρών που εισάγονται στην Κοινότητα και για την τροποποίηση των οδηγιών 89/662/ΕΟΚ, 90/425/ΕΟΚ και 90/675/ΕΟΚ(1), όπως τροποποιήθηκε τελευταία από την οδηγία 96/43/ΕΚ(2), και ιδίως το άρθρο 18 παράγραφος 7,Εκτιμώντας τα ακόλουθα:(1) Με την απόφαση 1999/507/ΕΚ(3), όπως τροποποιήθηκε τελευταία από την απόφαση 2000/6/ΕΚ(4), η Επιτροπή θέσπισε μέτρα προστασίας για ορισμένα φρουτοφάγα χειρόπτερα, σκύλους και γάτες που προέρχονται από τη Μαλαισία (χερσόνησο) και την Αυστραλία, όσον αφορά αντιστοίχως τις νόσους Nipah και Hendra, προβλέποντας μεταξύ άλλων εργαστηριακές δοκιμές για σκύλους και γάτες που προορίζονται να εισαχθούν στην Κοινότητα.(2) Από το χρόνο έκδοσης της απόφασης 1999/507/ΕΚ δεν έχει αναφερθεί στην Αυστραλία κανένα κρούσμα νόσου Hendra, όπου η τελευταία πρέπει να κοινοποιείται σύμφωνα με το αυσταλιανό δίκαιο. Ως εκ τούτου, πρέπει να προσαρμοστούν οι διατάξεις της ανωτέρω απόφασης σχετικά με την Αυστραλία, ώστε να ανταποκρίνονται στην κατάσταση που επικρατεί στην οικεία χώρα ως προς τη νόσο, και συγκεκριμένα θα πρέπει να ανακληθεί η απαίτηση για εργαστηριακές δοκιμές σε γάτες που εισάγονται από την Αυστραλία.(3) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Το άρθρο 3 της απόφασης 1999/507/ΕΚ τροποποιείται ως εξής:1. Διαγράφεται το δεύτερο εδάφιο της παραγράφου 2.2. Προστίθεται τρίτη παράγραφος ως εξής:"3. Η αναφερόμενη στην παράγραφο 1 απαγόρευση δεν εφαρμόζεται σε γάτες υπό διαμετακόμιση, υπό τον όρο ότι παραμένουν εντός της περιμέτρου ενός διεθνούς αερολιμένα."Άρθρο 2Η παρούσα απόφαση απευθύνεται στα κράτη μέλη.Βρυξέλλες, 6 Νοεμβρίου 2000.Για την ΕπιτροπήDavid ByrneΜέλος της Επιτροπής(1) ΕΕ L 268 της 24.9.1991, σ. 56.(2) ΕΕ L 162 της 1.7.1996, σ. 1.(3) ΕΕ L 194 της 27.7.1999, σ. 66.(4) ΕΕ L 3 της 6.1.2000, σ. 29.